Binnelanders se Je-ani Swiegelaar skep Facebook-blad vir 'vol' vroue | SARIE
Binnelanders-aktrise Je-ani Swiegelaar het 'n Facebook-blad vir "vol" vroue geskep. Met dié platform motiveer sy hulle om volhoubare leefstyl-veranderinge te maak en só van oortollige vetjies ontslae te raak.
Vir Je-ani is die term "vol" breër as om net na mense met voller figure te verwys: "Ek gebruik die woord … eerder omdat ons vol liefde, dapperheid en wilskrag is. 'n Formidabele vrou is 'n vrou wat eienaarskap van haarself en voorkoms neem. Sy is trots op hoe sy lyk, wie sy is en wat sy het om te bied. Die grootste geskenk wat jy vir jouself kan gee, is om jouself lief te hê."
"Ek wil ook net noem dat ek nie 'n kenner op die gebied [dieetkunde] is nie. Ek weet wel wat ek die afgelope paar jaar geleer het en wat vir my gewerk het. Ek deel net my persoonlike ondervindings, ek waarborg nie dat julle gewig gaan verloor as julle presies doen wat ek doen nie, maar kom ons ondersteun mekaar en deel ons wenke," het sy bygevoeg.
Je-ani is 'n "vol" vrou wat talle ander vroue inspireer: "Ek het op gisteraand se episode gesien hoe maer en goed jy lyk in daardie ligblou bloes. Well done. Wens ek kon so uithou!" het Monya Jonck op Facebook geskryf.
Nog 'n aanhanger, Roxanne Klopper, het haar stem op die sosialemedia-platform laat hoor: "Wow, jy lyk stunning, hoe het jy dit reggekry?"